Grundejerforeningen ved Mortenstrupvej

Information nr. 3 om Varmemålerprojektet – 

Varmesæsonen nærmer sig!
Vores varmemålerprojekt er nu installationsmæssigt gennemført med få undtagelser som de berørte beboere er bekendt med. Varmerørene er atter fyldt med vand og klar til brug.
Dette betyder at vi nu har genetableret forsyningen til bebyggelsen. Som tidligere vil vi lade systemet køre automatisk og derfor styret af udetemperaturen, således at opvarmning ophører når temperaturen er over 18 grC  I løbet af natten 17/18 august var udetemperaturen 14.4 gr og fremløbstemperaturen 35.6 gr.
Varmemåling i huse på Krokusvej og Gardeniavej.
Alle på Krokusvej og Gardeniavej har fået udleveret en beskrivelse af måleren hvoraf det ses hvilke værdier der vises på displayet. Ved tryk på den sorte knap skiftes mellem forskellige visninger. Displayvisning 7 (efter seks tryk på den sorte knap) viser den aktuelle fremløbstemperatur. Energiforbruget i kWh fremgår af den første displayvisning.
Strengreguleringsventilen (den røde) benyttes til at tilpasse temperaturen i blandesløjfen til gulvvarme. Normalt vil en  temperatur på 25-30 grader være passende. Fremløbstemperaturen reguleres i varmecentralen i afhængighed af udetemperaturen og varierer mellem ca. 20 og ca. 60 grader
Om sommeren er temperaturen på vandet fra varmecentralen lav derfor skal reguleringsventilen være åben (stå på et stort tal) så en stor del af vandet føres til gulvvarme (termostatventiler og radiatorer er lukket) om vinteren er det modsat
En mere omfattende manual er under udarbejdelse.
Varmemåling i huse på Fresiavej og Georginevej.
Radiatormålerne er blevet udskiftet til nye Brunata Minometer M8. De fungerer efter tilsvarende principper som de tidligere målere, men skalavisningen er lidt anderledes. Dette fremgår af den udleverede brochure, som også kan hentes på Sådan aflæser du din varmemåler på radiatoren | Brunata. Displayet viser den aktuelle målerstand (enheder). 

